28. ΑΠΟΦΑΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ Αριθ.168/3α της 17-28 Ιουλ.2003 (ΦΕΚ Β΄1042) Περιεχόμενο και διάρθρωση του κτηματολογικού φύλλου - ψηφιακή μορφή και διαχείρισή του, ψηφιακή μορφή και διαχείριση των κτηματολογικών διαγραμμάτων, διαμόρφωση και τήρηση του κτηματολογικού βιβλίου, συγκρότηση και τήρηση αρχείου τίτλων, διαγραμμάτων και λοιπών δικαιολογητικών που υποβάλλονται με τις αιτήσεις εγγραφής στο κτηματολογικό βιβλίο, τήρηση αρχείου κτηματολογικών διαγραμμάτων, φύλαξη σε αρχείο στοιχείων που συγκεντρώθηκαν κατά το στάδιο της κτηματογράφησης Έχοντας υπόψη: 1. Τις διατάξεις των άρθρων 3 (παράγραφοι 2 εδ. γ΄ και στ΄ και 3), 6 (παρ. 1), 10, 11 και 12 του Νόμου 2664/1998 «Εθνικό Κτηματολόγιο και άλλες διατάξεις» (ΦΕΚ 275/Α΄/ 3.12.1998). 2. Το γεγονός ότι η προκαλούμενη δαπάνη καλύπτεται από τη σχετική πίστωση του προϋπολογισμού του Ο.Κ.Χ.Ε., αποφασίζει: Περιεχόμενο και διάρθρωση του κτηματολογικού φύλλου Άρθρ.1.-1. Στο κτηματολογικό φύλλο καταχωρίζονται όλες οι κτηματολογικές εγγραφές που αφορούν το ακίνητο και οποιοδήποτε άλλο εγγραπτέο ιδιοκτησιακό αντικείμενο. Σε εμφανές σημείο του κτηματολογικού φύλλου αναγράφονται το όνομα του Κτηματολογικού Γραφείου, στο οποίο τηρείται και ο Κωδικός Αριθμός Εθνικού Κτηματολογίου για το συσχετισμό του ακινήτου και του εγγραπτέου ιδιοκτησιακού αντικειμένου με την απεικόνισή τους στα κτηματολογικά διαγράμματα Το Κτηματολογικό Φύλλο περιέχει τα στοιχεία που προσδιορίζουν το ακίνητο και το εγγραπτέο ιδιοκτησιακό αντικείμενο, τα στοιχεία που καθορίζουν τη νομική κατάσταση του ακινήτου και αφορούν στον δικαιούχο, τα εγγραπτέα δικαιώματα και τις εγγραπτέες πράξεις κατά τη χρονική σειρά καταχώρισής τους, καθώς επίσης τις ενδεχόμενες πρόσθετες πληροφορίες. 2. Το Κτηματολογικό Φύλλο και το απόσπασμα από το κτηματολογικό διάγραμμα συντάσσονται σύμφωνα με τα συνημμένα στην παρούσα απόφαση υποδείγματα, που αποτελούν αναπόσπαστο μέρος αυτής. Ψηφιακή μορφή και διαχείριση του κτηματολογικού φύλλου Άρθρ. 2.-Στην ψηφιακή μορφή του Κτηματολογικού Φύλλου οι κτηματολογικές εγγραφές καταχωρίζονται ηλεκτρονικά από τον Προϊστάμενο του Κτηματολογικού Γραφείου και τους αρμοδίους υπαλλήλους σύμφωνα με το Εγχειρίδιο Πληροφορικής που αποστέλλει ο Ο.Κ.Χ.Ε. ή η «ΚΤΗΜΑΤΟΛΟΓΙΟ Α.Ε.» στα Κτηματολογικά Γραφεία για το σκοπό αυτό. Σε περίπτωση που αυτό δεν είναι τεχνικά δυνατόν, η καταχώριση γίνεται χειρόγραφα επί του εντύπου του Κτηματολογικού Φύλλου, το οποίο είναι παράγωγο της ψηφιακής του μορφής. Η εγγραφή που καταχωρίστηκε χειρόγραφα τρέπεται σε ψηφιακή αμέσως μόλις αρθεί η τεχνική αδυναμία. Ψηφιακή μορφή και διαχείριση των κτηματολογικών διαγραμμάτων Άρθρ. 3.-1. Η ψηφιακή βάση της χωρικής πληροφορίας του Εθνικού Κτηματολογίου τηρείται και ενημερώνεται κεντρικά από την «ΚΤΗΜΑΤΟΛΟΓΙΟ Α.Ε.» με τη χρήση τεχνολογίας Γεωγραφικών Συστημάτων Πληροφοριών. Η έντυπη μορφή των Κτηματολογικών Διαγραμμάτων είναι παράγωγο της ψηφιακής χωρικής πληροφορίας. 2. Η ψηφιακή χωρική βάση περιέχει τα εξής στοιχεία:  α) όρια Nομών,  β) όρια δήμων,  γ) κτηματολογικούς τομείς,  δ) κτηματολογικές ενότητες,  ε) μεταλλεία,  στ) γεωτεμάχια,  ζ) δουλείες διόδου, εφόσον η γεωγραφική τους θέση προκύπτει με σαφήνεια από την οικεία εγγραπτέα πράξη,  η) χώρους αποκλειστικής χρήσης καθέτων ιδιοκτησιών, εφόσον η χωρική τους περιγραφή προκύπτει με σαφήνεια από την οικεία εγγραπτέα πράξη,  θ) ονόματα οδών και τοπωνύμια. 3. Η ενημέρωση των κτηματολογικών διαγραμμάτων στις περιπτώσεις γεωμετρικών μεταβολών υλοποιείται με την εισαγωγή των καρτεσιανών συντεταγμένων στο σύστημα ΕΓΣΑ ΄87 των σημείων που χαρακτηρίζουν αυτές τις μεταβολές. (Μετά τη σελ. 262,290) Σελ. 262,291 Τεύχος 1396 Σελ. 91 Κτηματολόγιο 7.Γ.δ.28 Διαμόρφωση και τήρηση του κτηματολογικού βιβλίου Άρθρ.4.-1. Το κτηματολογικό βιβλίο που τηρείται στο Κτηματολογικό Γραφείο συντίθεται από τα κτηματολογικά φύλλα και αποτελείται από τόμους αριθμημένους με αραβικούς αριθμούς. Σε εμφανές σημείο του Βιβλίου αναγράφεται το Κτηματολογικό Γραφείο από το οποίο τηρείται, ο αριθμός του τόμου και τα κτηματολογικά φύλλα που περιλαμβάνει. 2. Η ψηφιακή μορφή του Κτηματολογικού Βιβλίου είναι η περιγραφική Βάση Δεδομένων του Εθνικού Κτηματολογίου. Η Βάση Δεδομένων είναι ενιαία για όλη τη χώρα, φυλάσσεται κεντρικά με ευθύνη της «ΚΤΗΜΑΤΟΛΟΓΙΟ Α.Ε.» και ενημερώνεται με ευθύνη των αρμοδίων των Κτηματολογικών Γραφείων. Κάθε Κτηματολογικό Γραφείο έχει δικαίωμα πρόσβασης στην ενιαία βάση μόνο για τα ακίνητα της δικής του χωρικής αρμοδιότητας. Η διαχείριση των πληροφοριών από κάθε Κτηματολογικό Γραφείο υποστηρίζεται από κατάλληλες δικτυακές συνδέσεις και πραγματοποιείται σύμφωνα με το Εγχειρίδιο Χρήσεως του Συστήματος Πληροφορικής που αποστέλλει ο Ο.Κ.Χ.Ε. ή η «ΚΤΗΜΑΤΟΛΟΓΙΟ Α.Ε.» στα Κτηματολογικά Γραφεία. Συγκρότηση και τήρηση αρχείου τίτλων, διαγραμμάτων και λοιπών δικαιολογητικών που υποβάλλονται με τις αιτήσεις εγγραφής στο κτηματολογικό βιβλίο Άρθρ.5.-1. Το Κτηματολογικό Γραφείο τηρεί σε ενιαίο αρχείο τους τίτλους και τα έγγραφα στα οποία περιέχεται η πράξη της οποίας ζητείται η καταχώριση στα κτηματολογικά φύλλα με τα συνυποβαλλόμενα δικαιολογητικά, όπως αιτήσεις, περιλήψεις, κτηματολογικά αποσπάσματα, έγγραφα με τα οποία αποδεικνύεται η νομιμοποίηση του προσώπου που υποβάλλει την αίτηση καθώς και τα κτηματογραφικά διαγράμματα στα οποία αποτυπώνεται η εμπράγματη μεταβολή που τυχόν επιφέρει η εγγραπτέα πράξη και συνυποβάλλονται με την αίτηση για την καταχώρισή της στα κτηματολογικά φύλλα. 2. Η τήρηση των στοιχείων αυτών γίνεται για κάθε αντικείμενο εγγραπτέων δικαιωμάτων σε αντίστοιχο κτηματολογικό φάκελο με βάση τον Κωδικό Αριθμό Εθνικού Κτηματολογίου (ΚΑΕΚ) που αυτό φέρει. Σελ. 262,292 Τεύχος 1396 Σελ. 92 3. Κάθε τίτλος με τα συνυποβαλλόμενα δικαιολογητικά ως ενιαίο σώμα αρχειοθετείται στο σχετικό κτηματολογικό φάκελο και περαιτέρω εντός αυτού σε αντίστοιχο υποφάκελο ανά δικαίωμα. Οι τίτλοι με τα δικαιολογητικά τους ταξινομούνται στον υποφάκελο σύμφωνα με τον αριθμό και την ημερομηνία καταχώρισής τους στα κτηματολογικά φύλλα.  4. Κάθε κτηματογραφικό διάγραμμα αρχειοθετείται στον σχετικό κτηματολογικό φάκελο και μέσα σε αυτόν σε αντίστοιχο υποφάκελο με βάση τον αριθμό και την ημερομηνία καταχώρισης της εγγραπτέας πράξης στην οποία αφορά στα κτηματολογικά φύλλα. Τα στοιχεία του αριθμού και της ημερομηνίας καταχώρισης αναγράφονται στην εμπρόσθια όψη κάθε διαγράμματος χειρόγραφα ή με σφραγίδα. 5. Όταν η καταχώριση της εγγραπτέας πράξης στα κτηματολογικά φύλλα είναι προσωρινή - υπό επιφύλαξη καταχώριση, η αρχειοθέτηση των παραπάνω στοιχείων τελεί υπό την προϋπόθεση της τροπής της προσωρινής καταχώρισης σε οριστική. 7.Γ.δ.28 Κτηματολόγιο 6. Οι πράξεις που εκδίδονται από δικαστικές ή διοικητικές αρχές, οι οποίες ορίζουν ή επιφέρουν μεταβολή ιδίως στις χρήσεις γης και στους όρους και περιορισμούς δόμησης των ακινήτων, όπως η κήρυξη αναγκαστικής απαλλοτρίωσης, η απόφαση διενέργειας αναδασμού, συντελεσμένες αναγκαστικές απαλλοτριώσεις, κυρωμένοι αναδασμοί, πράξεις εφαρμογής ρυθμιστικών και πολεοδομικών σχεδίων και μελετών, μεταφοράς συντελεστή δόμησης, οι κάθε είδους παραχωρήσεις του Δημοσίου με τις οποίες μεταβιβάζεται κυριότητα ή συνιστάται περιορισμένο εμπράγματο δικαίωμα σε ακίνητο, η παραχώρηση νομής από αναδασμό καθώς και οι τυχόν ανακλητικές αυτών διοικητικές πράξεις, μετά την καταχώρισή τους στα κτηματολογικά φύλλα των ακινήτων που αφορούν, αρχειοθετούνται σε ιδιαίτερο αρχείο και σε ξεχωριστούς φακέλους ανά είδος. 7. Η αρχειοθέτηση των πράξεων της προηγούμενης παραγράφου εντός των φακέλων γίνεται ανά δήμο, κοινότητα ή δημοτικό διαμέρισμα ανάλογα με τον προσδιορισμό της περιφέρειας, όπως αυτός προκύπτει από την εγγραπτέα πράξη, και σύμφωνα με τον αριθμό και την ημερομηνία καταχώρισής τους στα κτηματολογικά φύλλα των ακινήτων που αφορούν. Οι πράξεις αυτές κατά την ταξινόμησή τους συνοδεύονται από κατάσταση με τα στοιχεία των ακινήτων (Κωδικό Αριθμό Εθνικού Κτηματολογίου) που αφορούν, με σκοπό να προκύπτει η ταυτότητα των ακινήτων που επηρεάζονται από τις συγκεκριμένες διοικητικές πράξεις. Αντίγραφο της πράξης τίθεται και στον κτηματολογικό φάκελο κάθε ακινήτου. Τήρηση αρχείου κτηματολογικών διαγραμμάτων Άρθρ.6.-1. Τα κτηματολογικά διαγράμματα αποδίδουν, σε κλίμακα 1:1000 για τις αστικές περιοχές και σε 1:5000 για τις αγροτικές περιοχές, τα όρια των Nομών, δήμων και κοινοτήτων σύμφωνα με τη διοικητική υποδιαίρεση προ της 1.1.1997, κτηματολογικών τομέων, κτηματολογικών ενοτήτων, μεταλλείων, γεωτεμαχίων, δουλειών διόδου, εφόσον η γεωγραφική τους θέση προκύπτει με σαφήνεια από την οικεία εγγραπτέα πράξη και χώρων αποκλειστικής χρήσης καθέτων ιδιοκτησιών. Επίσης αναγράφονται οι ΚΑΕΚ των αντικειμένων των εγγραπτέων δικαιωμάτων , τα ονόματα των οδών και τα τοπωνύμια. 2. Τα κτηματολογικά διαγράμματα κωδικοποιούνται και αρχειοθετούνται ανά ΟΤΑ με βάση την ακόλουθη αρίθμηση:  ΧΧΧΧΧ-YYYYY/K όπου: • ΧΧΧΧΧ είναι το ακέραιο μέρος του πηλίκου της Χ-συντεταγμένης του κάτω αριστερά άκρου της πινακίδας δια του 100 (Το τμήμα αυτό του κωδικού εκφράζει το ακέραιο μέρος της Χ-συντεταγμένης σε εκατοντάδες μέτρα). • YYYYY είναι το ακέραιο μέρος του πηλίκου της Υ-συντεταγμένης του κάτω αριστερά άκρου της πινακίδας δια του 100 (Το τμήμα αυτό του κωδικού εκφράζει το ακέραιο μέρος της Y-συντεταγμένης σε εκατοντάδες μέτρα). • Κ είναι το ακέραιο μέρος του πηλίκου του παρονομαστή της κλίμακας του κτηματολογικού διαγράμματος δια του 1000. (π.χ. 1 για την κλίμακα 1:1000 και 5 για την κλίμακα 1:5000). 3. Στο χώρο του αρχείου υπάρχει διάγραμμα σύνδεσης πινακίδων για τη διευκόλυνση της επιτόπιας έρευνας από τα ενδιαφερόμενα πρόσωπα.  Φύλαξη σε αρχείο στοιχείων που συγκεντρώθηκαν κατά το στάδιο της κτηματογράφησης Άρθρ.7.-1. Το Κτηματολογικό Γραφείο τηρεί σε ιδιαίτερο αρχείο τα στοιχεία που συγκεντρώθηκαν κατά το στάδιο της κτηματογράφησης για κάθε ακίνητο, όπως, ενδεικτικά, δηλώσεις του Νόμου 2308/1995, συνυποβαλλόμενους τίτλους, τοπογραφικά διαγράμματα και λοιπά δικαιολογητικά, ενστάσεις, προσφυγές και αποφάσεις των αρμοδίων επιτροπών επ΄ αυτών, περιλήψεις που αποστέλλουν τα υποθηκοφυλακεία κατ΄ εφαρμογή του άρθρου 5 του Nόμου 2308/1995, όπως αυτά παραδόθηκαν στον Ο.Κ.Χ.Ε. 2. Διοικητικές πράξεις που αφορούν μεταβολές σε χρήση γης ή όρους και περιορισμούς δόμησης των ακινήτων, όπως κυρωμένοι αναδασμοί και πράξεις εφαρμογής και έχουν συλλεγεί από το γραφείο κτηματογράφησης κατά τη διάρκεια των εργασιών κτηματογράφησης τηρούνται σε ιδιαίτερο αρχείο και σε ξεχωριστούς φακέλους ανά είδος. 3. Ο Προϊστάμενος του Κτηματολογικού Γραφείου είναι υπεύθυνος για την καθοδήγηση από τον ίδιο ή τον αρμόδιο προς τούτο υπάλληλο των ενδιαφερομένων κατά την επιτόπια έρευνα των στοιχείων του αρχείου κτηματογράφησης με τρόπο ώστε να διασφαλίζεται η καλή διατήρησή τους.  (Ακολουθούν υποδείγματα κτηματογραφικών φύλλων και διαγραμμάτων) (Μετά τη σελ. 262,292) Σελ. 262,293 Τεύχος 1396 Σελ. 93 Κτηματολόγιο 7.Γ.δ.28 